Foto’s: 500 m munisipale kabels op privaat perseel gevind | Maroela Media
Van die kabels waarop daar beslag gelê is. Foto: Verskaf.
Meer as 500 m koper- en aluminiumkabels wat aan die Ekurhuleni-munisipaliteit behoort, is by ’n privaat maatskappy in Spartan in Kempton Park aangetref.
Wilfred Kgasago, woordvoerder van die Ekurhuleni-metropolisie (EMPD), het gesê die EMPD se teenkabeldiefstal-eenheid het ŉ leidraad ontvang van rolle kabels wat aan die munisipaliteit behoort wat glo op ŉ privaat perseel in Forgestraat in Spartan in Kempton Park gehou word.
“ŉ Lasbrief is uitgereik waarna die perseel 23 Februarie om 09:30 deursoek en die kabels aangetref is.”
’n 300 m lange deel van ’n vierkern-aluminiumkabel, ’n 150 m lange deel van ’n driekern-koperkabel sowel as een kabeltol met ŉ algehele kabellengte van 134 m is aangetref.
“Die 42-jarige direkteur van die maatskappy is in hegtenis geneem op aanklag van die besit van vermoedelik gesteelde kabels. Hy sal Maandag in die Kempton Park-landdroshof verskyn.”
Iewers is n korupte munisipale werker betrokke.
Eiah · 1 jaar gelede
En n korrupte besigheid.
Dit is tyd dat toesighouers verantwoordelikheid neem van hul voorade. MAAK JULLE OE OOP….
Wel gedaan Polisie.
Die amptenaar in beheer van die afdeling moet mos verantwoordelikheid aanvaar en rekenskap gee. Daar is nie net een persoon by die skelmstreek betrokke nie.
Die kabels is sowaar nog op die tolle!! Een of ander amptenaar moes dit verkoop het!!
Annie, ook ‘n pluimpie aan die fluitjie blaser. As dit nie vir hom/haar was nie sou die polisie nie daarvan geweet het nie. Hoop net dat die persoon(e) darem ‘n vergoeding gaan kry as die beskuldige skuldig bevind word. Dan sal meer mense bedag wees op sulke skelm persone, wat veroorsaak dat ons meer aan belasting moet betaal
Ha-ha-ha ……….. Fluitjieblaser …. ek dink daai was dalk ‘n vroutjie of girlfriend wat so bietjie warm onder die kraag was vir die kabeldief/steler/deler en toe sy fluitjie vir hom geblaas het …..